ขาลุย
เห็น อาทิตย์ นันทวิทยา ใส่สูท ผูกเนกไท ทำงานแบงก์ ยิ่งล่าสุดขึ้นแท่นเป็นกรรมการผู้จัดการใหญ่และประธานเจ้าหน้าที่บริหารธนาคารไทยพาณิชย์ ใครจะคิดว่าเขาจะเป็นขาลุย ชอบเข้าป่าปีนเขาเป็นชีวิตจิตใจ
3 ม.ค. 2560

เห็น อาทิตย์ นันทวิทยา ใส่สูท ผูกเนกไท ทำงานแบงก์ ยิ่งล่าสุดขึ้นแท่นเป็นกรรมการผู้จัดการใหญ่และประธานเจ้าหน้าที่บริหารธนาคารไทยพาณิชย์ ใครจะคิดว่าเขาจะเป็นขาลุย ชอบเข้าป่าปีนเขาเป็นชีวิตจิตใจ
ปีใหม่ทีไร ขอหยุดยาวเข้าก๊วนกับเพื่อนเข้าป่าปีนเขาทันที ไม่ต้องไปไกลถึงเมืองนอกเมืองนา ปีนเขาในป่าเมืองไทยนี่แหละ เขาบอกว่าเป็นการชาร์จพลังให้กลับมาทำงานได้ดีที่สุด
มีอยู่ปีหนึ่ง ตอนที่ยังไม่ได้นั่งเก้าอี้ผู้บริหาร อาทิตย์กับเพื่อนเข้าป่าเหมือนเคย หนนี้เจอด่านหิน เพราะต้องปีนเขาด้านที่เป็นหน้าผาสูงชัน ใช้เวลาเป็นวัน กว่าจะไต่ให้พ้นขึ้นไปถึงยอดเขาที่หมายได้ 
ขึ้นถึงยอดเขาได้ปุ๊บ เสียงโทรศัพท์มือถือก็ดังปั๊บ 
อาทิตย์ถูกเรียกตัวกลับแบงก์ด่วน!
ว่าแล้วก็ปีนเขาสูงชันนั่นกลับลงมา
ปีใหม่นี้ใครโทรหาไม่เจอ ก็อย่าตกใจนะ!!